**TERVISEDENDUSE VALDKONNA TUNNUSTAMISE STATUUT**

1. ÜLDOSA
   1. SA Järvamaa (edaspidi SAJ) kehtestab statuudiga tervisedenduse valdkonna tunnustamise korra. Tunnustamise eesmärk on avaldada tunnustust tervisedenduse valdkonnas silmapaistnud tegijatele.
   2. Tunnustatakse üksikisikut ja/või organisatsiooni, kes on:
      1. Panustanud rahvatervise valdkonna edendamisele maakonnas;
      2. Panustanud rahvatervise valdkonna edendamisele kogukonnas;
      3. Algatanud ja arendanud tegevusi, millel on oluline mõju tervislike eluviiside kujunemisele;
      4. Kujundanud ja/või väärtustanud tervist toetavat elukeskkonda;
      5. Algatanud ja/või arendanud valdkondade ülest koostööd kohalikul ja/või maakondlikul tasandil;
      6. Pikaajaliselt ja tulemuslikult tegutsenud rahvatervise valdkonnas;
      7. Aidanud kaasa tervisedenduslike tegevuste järjepidevuse säilimisele ja arendamisel.
2. **KANDIDAATIDE ESITAMISE KATEGOORIAD**
   1. Tervisedenduse valdkonnas võib tunnustusi anda järgmistes kategooriates:
      1. Järvamaa tervise edendaja;
      2. Järvamaa tervisesõbralik organisatsioon või tööandja;
      3. Järvamaa tervise tegu (sisuline või ehituslik);
      4. Järvamaa lasteaedade ja/või koolide tervise tegu;
      5. Järvamaa noorte vanuses 7-26 tervise tegu (klassitegu, kodutütred, noorkotkad, klassi matkad, laagrid, skaudid, noortekeskused).
   2. Tervisenõukogu otsustab kategooriate valiku, milles tunnustus välja antakse igal aastal enne konkursi väljakuulutamist.
3. **KONKURSI MENETLEMINE** 
   1. SA Järvamaa kuulutab välja konkursi vähemalt 30 päeva enne kandidaatide esitamise tähtaega;
   2. Infokanaliteks on <https://jarva.kovtp.ee/> veebileht, kohalikud ajalehed, Järvamaa valdade veebilehed ja ajalehed, Järvamaa sotsiaalmeedia;
   3. Ettepanek sisaldab järgmisi andmeid: kandidaadi nimi, töökoht, amet, e-posti aadress, teenete loetelu või tegevuse kirjeldus (1 A4 lehekülge), miks soovite kandidaati tunnustada. Samuti märkida ettepaneku tegija nime, ametit, kontakti, allkirja;
   4. Ettepanek esitatakse etteantud tähtajaks digitaalselt allkirjastatuna SA Järvamaa rahvatervise ja turvalisuse spetsialisti e-posti aadressile maive@jarve.ee. Vajalikud kontaktid peavad olema leitavad tunnustuse väljakuulutamise pressiteates;
   5. Rahvatervise ja turvalisuse spetsialist koondab ettepanekud ning esitab need hindamiseks tervisenõukogule konkursi lõppemise päeval.
4. **OTSUSTAMINE** 
   1. Tunnustuse saajad valib välja tervisenõukogu;
   2. Tervisenõukogu vaatab laekunud ettepanekud läbi hiljemalt 5 tööpäeva jooksul ja teeb otsuse tunnustamise kohta;
   3. Otsuse langetamisel järgivad tervisenõukogu liikmed konfidentsiaalsuse ja erapooletuse printsiipi;
   4. Põhjendatud juhul võib tervisenõukogu jätta tunnustuse välja andmata;
   5. Põhjendatud juhul võib tervisenõukogu anda välja ka eriauhinna;
   6. Tervisenõukogu liige ei saa kandidaadiks esitada teist tervisenõukogu liiget.

**5. TUNNUTUSE VÄLJAANDMINE**

* 1. Tervisedenduse valdkonna tunnustamine toimub Järvamaa tervisetegu tunnustusüritusel - Tervisefoorum;
  2. Tunnustamine toimub 1 kord aastas;
  3. Tunnustuse saajate nimed avaldatakse ttps://jarva.kovtp.ee/ veebilehel ja teistes kohalikes infokanalites.